stanford-oval/wikipedia huggingface dataset:
ไทยลีก 3 ฤดูกาล 2566–67 – โซนภาคเหนือ
ผลการแข่งขัน

| เหย้า \ เยือน | KKL | KPP | KLU | SKW | NMU | PLK | PLU | MJU | RMC | CRC | UTD |
| --- | --- | --- | --- | --- | --- | --- | --- | --- | --- | --- | --- |
| กงไกรลาศ ยูไนเต็ด | — | 1–0 | 1–1 | 1–2 | 3–0 | 2–6 | 3–3 | 0–4 | 2–0 | 2–1 | 0–3 |
| กำแพงเพชร | 2–2 | — | 1–2 | 2–1 | 3–3 | 0–1 | 0–1 | 1–0 | 0–0 | 1–0 | 0–0 |
| เขลางค์ ยูไนเต็ด | 3–4 | 0–0 | — | 1–0 | 1–1 | 2–3 | 1–1 | 0–0 | 0–3 | 2–0 | 0–1 |
| นครสวรรค์ สี่แคว ซิตี้ | 0–0 | 2–1 | 0–0 | — | 0–2 | 1–5 | 0–0 | 0–3 | 0–1 | 1–1 | 1–3 |
| นอร์ทเทิร์น นครแม่สอด ยูไนเต็ด | 2–3 | 1–0 | 0–1 | 1–1 | — | 1–1 | 1–2 | 2–2 | 2–2 | 1–0 | 1–1 |
| พิษณุโลก | 2–0 | 3–1 | 2–0 | 1–1 | 0–0 | — | 0–1 | 1–1 | 5–1 | 4–1 | 3–2 |
| พิษณุโลก ยูนิตี้ | 4–2 | 2–1 | 1–0 | 0–0 | 1–0 | 3–1 | — | 3–1 | 2–1 | 0–0 | 2–0 |
| แม่โจ้ ยูไนเต็ด | 3–1 | 1–1 | 4–1 | 1–0 | 4–0 | 1–1 | 2–1 | — | 2–2 | 2–1 | 0–0 |
| โรงสีแม่ใจธนะโชติวัฒน์ พะเยา | 2–1 | 1–1 | 1–0 | 2–1 | 1–2 | 0–0 | 2–2 | 0–1 | — | 2–0 | 3–1 |
| สิงห์ เชียงราย ซิตี้ | 4–0 | 3–1 | 1–2 | 0–1 | 1–0 | 2–2 | 2–3 | 1–2 | 1–3 | — | 2–0 |
| อุตรดิตถ์ ศักดิ์สยาม | 3–1 | 0–1 | 2–0 | 1–1 | 1–3 | 2–2 | 1–1 | 1–2 | 1–1 | 1–2 | — |
ที่มา: ไทยลีก
สัญลักษณ์: สีฟ้า = ทีมเหย้าชนะ; เหลือง = เสมอ; แดง = ทีมเยือนชนะ
สถิติ > ผู้ทำประตูสูงสุด

| อันดับที่ | ผู้เล่น | สโมสร | ประตู |
| --- | --- | --- | --- |
| 1 |  กุลบุรุษ สวนเศรษฐ | กงไกรลาศ ยูไนเต็ด | 15 |
| 2 |  ไคอู ดา กงไซเซา ซิลวา | พิษณุโลก | 13 |
| 3 |  ทองชัย อัมพรวิมาน | แม่โจ้ ยูไนเต็ด | 11 |
| 4 |  จีโอกู เปเรย์รา | พิษณุโลก (10 ประตู) | 10 |
| 5 |  อ็องเดร อูมา | นอร์ทเทิร์น นครแม่สอด ยูไนเต็ด | 8 |
| 5 |  สุริภัทร์ แทนโสภา | สิงห์ เชียงราย ซิตี้ | 8 |
| 7 |  เซลวัน อัลญะเบริ | พิษณุโลก ยูนิตี้ (7 ประตู) | 7 |
| 8 |  ณัฐพล เยื่อใย | กำแพงเพชร | 6 |
| 8 |  เมธัส กาจารี | เขลางค์ ยูไนเต็ด | 6 |
| 8 |  คมสันต์ เสือจุ้ย | พิษณุโลก ยูนิตี้ | 6 |
| 8 |  ก้องภพ กรรมสิทธิ์ | แม่โจ้ ยูไนเต็ด | 6 |
สถิติ > แฮตทริก

| ผู้เล่น | สโมสร | พบกับ | ผลการแข่งขัน | วันที่ |
| --- | --- | --- | --- | --- |
|  กุลบุรุษ สวนเศรษฐ | กงไกรลาศ ยูไนเต็ด | เขลางค์ ยูไนเต็ด | 3–4 (A) | 6 มกราคม 2567 |
|  ไคอู ดา กงไซเซา ซิลวา | พิษณุโลก | กงไกรลาศ ยูไนเต็ด | 2–6 (A) | 14 มกราคม 2567 |
|  จีโอกู เปเรย์รา | พิษณุโลก | เขลางค์ ยูไนเต็ด | 2–3 (A) | 28 มกราคม 2567 |
สถิติ > คลีนชีตส์

| อันดับที่ | ผู้เล่น | สโมสร | คลีนชีตส์ |
| --- | --- | --- | --- |
| 1 |  ณัฐนันท ปั้นคล้าย | กำแพงเพชร | 6 |
| 1 |  ปาณัท บรรเลง | พิษณุโลก ยูนิตี้ | 6 |
| 3 |  ภูมินทร์ ทุมรักษา | นครสวรรค์ สี่แคว ซิตี้ | 5 |
| 3 |  วิชิตชัย รักษา | โรงสีแม่ใจธนะโชติวัฒน์ พะเยา | 5 |
| 3 |  วีรพงษ์ หลาบขาว | อุตรดิตถ์ ศักดิ์สยาม | 5 |
| 6 |  ศุภชัย เมืองสวรรค์ | กงไกรลาศ ยูไนเต็ด | 4 |
| 6 |  อนุสรณ์ จันสด | แม่โจ้ ยูไนเต็ด | 4 |
| 6 |  ศิรัสวุฒิ วงค์เรือนคำ | สิงห์ เชียงราย ซิตี้ | 4 |
| 9 |  ชยานันท์ คำภาหล้า | เขลางค์ ยูไนเต็ด | 3 |
| 9 |  ณัฐพล จุลลนันท์ | เขลางค์ ยูไนเต็ด | 3 |
| 9 |  ศุภวิชญ์ ช่างเหล็ก | แม่โจ้ ยูไนเต็ด | 3 |
| 12 |  ศิริภพ จงอ่อนกลาง | นอร์ทเทิร์น นครแม่สอด ยูไนเต็ด | 2 |
| 12 |  อภิสิทธิ์ โกศิลา | พิษณุโลก (2) | 2 |
| 12 |  ชญตว์ จันซุย | พิษณุโลก (2) | 2 |
| 12 |  ภาธรธฤต โหสุวรรณ | พิษณุโลก ยูนิตี้ | 2 |
| 16 |  วิรุฬห์ บุญยืน | นอร์ทเทิร์น นครแม่สอด ยูไนเต็ด | 1 |
| 16 |  ปริญญา พรมจีน | นอร์ทเทิร์น นครแม่สอด ยูไนเต็ด | 1 |
| 16 |  เเสงเพชร ภูคลองโยง | พิษณุโลก | 1 |
| 16 |  ทัตพงษ์ ทิมินกุล | โรงสีแม่ใจธนะโชติวัฒน์ พะเยา | 1 |
ผู้ชม > สถิติผู้ชมทั้งหมด

| อันดับ | ทีม | รวม | สูงสุด | ต่ำสุด | เฉลี่ย | เปลี่ยนแปลง  |
| --- | --- | --- | --- | --- | --- | --- |
| 1 | พิษณุโลก | 8,789 | 1,781 | 0 | 977 | −14.9%†  |
| 2 | โรงสีแม่ใจธนะโชติวัฒน์ พะเยา | 8,822 | 1,135 | 531 | 882 | +23.7%†  |
| 3 | อุตรดิตถ์ ศักดิ์สยาม | 2,387 | 516 | 0 | 265 | −37.1%†  |
| 4 | พิษณุโลก ยูนิตี้ | 1,890 | 995 | 0 | 210 | +8.8%†  |
| 5 | กงไกรลาศ ยูไนเต็ด | 1,255 | 250 | 0 | 209 | +7.7%†  |
| 6 | นอร์ทเทิร์น นครแม่สอด ยูไนเต็ด | 1,960 | 685 | 112 | 196 | +19.5%†  |
| 7 | นครสวรรค์ สี่แคว ซิตี้ | 1,799 | 495 | 40 | 180 | −44.8%†  |
| 8 | เขลางค์ ยูไนเต็ด | 1,643 | 350 | 85 | 164 | −54.4%↑  |
| 9 | แม่โจ้ ยูไนเต็ด | 1,449 | 325 | 69 | 145 | +2.8%†  |
| 10 | กำแพงเพชร | 1,216 | 275 | 50 | 122 | −9.6%†  |
| 11 | สิงห์ เชียงราย ซิตี้ | 753 | 150 | 23 | 75 | −52.8%†  |
|  | รวม | 31,963 | 1,781 | 0 | 310 | −6.6%† |
ปรับปรุงล่าสุดในนัดการแข่งขันเมื่อวันที่ 24 กุมภาพันธ์ 2567
แหล่งข้อมูล: ไทยลีก
หมายเหตุ:'
↑ สโมสรที่เลื่อนชั้นจากไทยแลนด์ เซมิโปรลีก
ผู้ชม > จำนวนผู้ชมจากเกมเหย้า

| ทีม / สัปดาห์ | 1 | 2 | 3 | 4 | 5 | 6 | 7 | 8 | 9 | 10 | รวม |
| --- | --- | --- | --- | --- | --- | --- | --- | --- | --- | --- | --- |
| กงไกรลาศ ยูไนเต็ด | Unk.1 | 210 | 185 | 250 | Unk.3 | 150 | Unk.4 | 250 | Unk.5 | 210 | 1,255 |
| กำแพงเพชร | 195 | 150 | 80 | 275 | 59 | 51 | 50 | 76 | 130 | 150 | 1,216 |
| เขลางค์ ยูไนเต็ด | 200 | 200 | 350 | 106 | 174 | 96 | 85 | 120 | 112 | 200 | 1,643 |
| นครสวรรค์ สี่แคว ซิตี้ | 231 | 298 | 150 | 120 | 40 | 130 | 140 | 45 | 150 | 495 | 1,799 |
| นอร์ทเทิร์น นครแม่สอด ยูไนเต็ด | 209 | 685 | 133 | 171 | 124 | 156 | 112 | 112 | 124 | 134 | 1,960 |
| พิษณุโลก | 523 | Unk.2 | 1,248 | 683 | 826 | 1,264 | 1,781 | 802 | 831 | 831 | 8,789 |
| พิษณุโลก ยูนิตี้ | 121 | 104 | 995 | 100 | 79 | 73 | 124 | 150 | 144 | Unk.7 | 1,890 |
| แม่โจ้ ยูไนเต็ด | 141 | 300 | 139 | 97 | 69 | 101 | 97 | 100 | 80 | 325 | 1,449 |
| โรงสีแม่ใจธนะโชติวัฒน์ พะเยา | 1,135 | 987 | 933 | 838 | 531 | 935 | 956 | 839 | 985 | 683 | 8,822 |
| สิงห์ เชียงราย ซิตี้ | 80 | 150 | 80 | 79 | 34 | 23 | 60 | 85 | 102 | 60 | 753 |
| อุตรดิตถ์ ศักดิ์สยาม | 246 | 252 | 299 | 254 | 516 | 209 | 249 | 209 | 153 | Unk.6 | 2,387 |
แหล่งที่มา: ไทยลีก
หมายเหตุ:
Unk.1 ข้อผิดพลาดในการรายงานการแข่งขันเมื่อวันที่ 16 กันยายน 2566 (กงไกรลาศ ยูไนเต็ด 3–3 พิษณุโลก ยูนิตี้)
Unk.2 ข้อผิดพลาดในการรายงานการแข่งขันเมื่อวันที่ 1 ตุลาคม 2566 (พิษณุโลก 0–0 นอร์ทเทิร์น นครแม่สอด ยูไนเต็ด)
Unk.3 ข้อผิดพลาดในการรายงานการแข่งขันเมื่อวันที่ 19 พฤศจิกายน 2566 (กงไกรลาศ ยูไนเต็ด 1–2 นครสวรรค์ สี่แคว ซิตี้)
Unk.4 ข้อผิดพลาดในการรายงานการแข่งขันเมื่อวันที่ 24 ธันวาคม 2566 (กงไกรลาศ ยูไนเต็ด 2–1 สิงห์ เชียงราย ซิตี้)
Unk.5 ข้อผิดพลาดในการรายงานการแข่งขันเมื่อวันที่ 27 มกราคม 2567 (กงไกรลาศ ยูไนเต็ด 1–0 กำแพงเพชร)
Unk.6 ข้อผิดพลาดในการรายงานการแข่งขันเมื่อวันที่ 24 กุมภาพันธ์ 2567 (อุตรดิตถ์ ศักดิ์สยาม 1–2 สิงห์ เชียงราย ซิตี้)
Unk.7 ข้อผิดพลาดในการรายงานการแข่งขันเมื่อวันที่ 24 กุมภาพันธ์ 2567 (พิษณุโลก ยูนิตี้ 4–2 กงไกรลาศ ยูไนเต็ด)
เคอนิชส์แบร์ค

| --- | --- |
ปราสาทเคอนิชส์แบร์คก่อนสงครามโลกครั้งที่หนึ่ง ถูกทำลายหลังการระเบิดในสงครามโลกครั้งที่สอง
เคอนิชส์แบร์คเป็นเมืองท่าทางตะวันออกเฉียงใต้ของทะเลบอลติก ปัจจุบันมีชื่อเป็นคาลีนินกราดและอยู่ภายใต้การควบคุมของรัสเซีย
พิกัด: 54°43′00″N 20°31′00″E﻿ / ﻿54.71667°N 20.51667°E﻿ / 54.71667; 20.51667
ความเป็นมา
สร้าง: ค.ศ. 1255
ละทิ้ง: ค.ศ. 1945
เกี่ยวเนื่องกับ: แซมเบียน, เยอรมัน, โปแลนด์, ยิว, รัสเซีย, ลิทัวเนีย
เหตุการณ์: สงครามโลกครั้งที่สอง
หมายเหตุเกี่ยวกับสถานที่
ผู้ถือกรรมสิทธิ์: รัฐอัศวินทิวทัน, ปรัสเซีย, สาธารณรัฐไวมาร์ และ นาซีเยอรมนี
เคอนิชส์แบร์คกับชายแดนของปรัสเซียตะวันออกระหว่าง ค.ศ. 1919–1939
ตราประจำเมืองเคอนิชส์แบร์ค
เคอนิชส์แบร์ค (เยอรมัน: Königsberg ออกเสียง: [ˈkøːnɪçsbɛʁk] ไฟล์:De-Königsberg.ogg) เป็นชื่อเมืองปรัสเซียที่ปัจจุบันมีชื่อเป็นคาลีนินกราด ก่อตั้งใน ค.ศ. 1255 เพื่อยกย่องพระเจ้าออทโทคาร์ที่ 2 แห่งโบฮีเมีย เดิมเมืองนี้เป็นเมืองของชาวแซมเบียนหรือชาวปรัสเซียเก่า ต่อมาตกเป็นของอัศวินทิวทอนิก, ดัชชีปรัสเซีย, ราชอาณาจักรปรัสเซีย, จักรวรรดิเยอรมัน, สาธารณรัฐไวมาร์ และนาซีเยอรมนีจนถึง ค.ศ. 1946 หลังจากที่ถูกทำลายในช่วงสงครามโลกครั้งที่สองโดยกองทัพโซเวียตและฝ่ายสัมพันธมิตร เคอนิชส์แบร์คถูกผนวกเข้ากับสหภาพโซเวียต และถูกเปลี่ยนชื่อเป็นคาลีนินกราดในเวลาต่อมา
ในระหว่างคริสต์ศตวรรษที่ 13 ถึง 20 ผู้อยู่อาศัยส่วนใหญ่พูดภาษาเยอรมัน แต่มีอิทธิพลของวัฒนธรรมลิทัวเนียและโปแลนด์อยู่ในนี้ด้วย ในช่วงสงครามโลกครั้งที่สอง เคอนิชส์แบร์คได้รับความเสียหายจากการทิ้งระเบิดโดยฝ่ายสัมพันธมิตรใน ค.ศ. 1944 และในช่วงถูกล้อมใน ค.ศ. 1945 เคอนิชส์แบร์คถูกยึดครองและปกครองโดยสหภาพโซเวียต ชาวเยอรมันที่อยู่ในเมืองถูกขับไล่ทั้งหมดและแทนที่ด้วยชาวรัสเซียและเชื้อชาติอื่นในสหภาพโซเวียต ตามนโยบายการแผลงเป็นรัสเซีย ในช่วงแรกเคอนิชส์แบร์คใช้ชื่อเป็นภาษารัสเซียว่า "คิออนิกส์เบิร์ก" (รัสเซีย: Кёнигсберг, อักษรโรมัน: Kyonigsberg) ก่อนถูกเปลี่ยนชื่อเป็นเมือง "คาลีนินกราด" ใน ค.ศ. 1946 ตามชื่อของมีฮาอิล คาลีนิน ประมุขแห่งรัฐสหภาพโซเวียต
แหล่งข้อมูลอื่น

Photoarchaeology of Kneiphof เก็บถาวร 2021-05-04 ที่ เวย์แบ็กแมชชีน
Kaliningrad Photo Gallery – Reisebilder aus Königsberg
The Film Königsberg is dead, France/Germany 2004 by Max & Gilbert (ในภาษาเยอรมันและอังกฤษ)
Territory's history from 1815 to 1945 (ในภาษาเยอรมัน)
Interactive Map with photos of Königsberg and modern Kaliningrad เก็บถาวร 2013-07-29 ที่ เวย์แบ็กแมชชีน
Site with 400+ side-by-side photos of 1939/2005 identical locations in Königsberg/Kaliningrad เก็บถาวร 2021-02-25 ที่ เวย์แบ็กแมชชีน (ในภาษารัสเซียและเยอรมัน)
Northeast Prussia 2000: Travel Photos
Adreßbuch der Haupt- und Residenzstadt Königsberg., Адресная книга Кёнигсберга. (нем. яз.)(1770-1941)
โรงเรียนเตรียมอุดมศึกษาพัฒนาการ รัชดา

| โรงเรียนเตรียมอุดมศึกษาพัฒนาการ รัชดา |
| --- | --- |
Triamudomsuksapattanakarn Ratchada School

ที่ตั้ง

170 ถนนรัชดาภิเษก แขวงห้วยขวาง เขตห้วยขวาง กรุงเทพมหานคร 10310 
พิกัด: 13°46′22.8″N 100°34′25.7″E﻿ / ﻿13.773000°N 100.573806°E﻿ / 13.773000; 100.573806
ข้อมูล
ชื่ออื่น: ต.อ.พ.ร. / T.U.P.R.
ประเภท: โรงเรียนรัฐบาล โรงเรียนมาตรฐานสากล โรงเรียนที่มีอัตราการแข่งขันสูง โรงเรียนมัธยมศึกษาขนาดใหญ่พิเศษ
คติพจน์: ปรัชญา ความเป็นเลิศทางวิชาการและคุณธรรม คติพจน์ เมธาวี ปญฺญาลงฺ การุตฺตโม โหติ นักปราชญ์ คือ ผู้มีปัญญาเป็นเครื่องประดับอันสูงสุด
สถาปนา: - (เก่า) 11 สิงหาคม พ.ศ. 2504   - (ใหม่) 10 กุมภาพันธ์ พ.ศ. 2546 (22 ปี) 
ผู้ก่อตั้ง: กระทรวงศึกษาธิการ
หน่วยงานกำกับ: สำนักงานเขตพื้นที่การศึกษามัธยมศึกษา เขต 2 ในสังกัดสำนักงานคณะกรรมการการศึกษาขั้นพื้นฐาน กระทรวงศึกษาธิการ
รหัส: 1010720084
ผู้อำนวยการโรงเรียน: นางสาวกรรณิกา ไผทฉันท์
ระดับปีที่จัดการศึกษา: มัธยมศึกษาปีที่ 1- มัธยมศึกษาปีที่ 6
จำนวนนักเรียน: 2,736 คน  (ข้อมูล ณ วันที่ 10 มิถุนายน 2566)
ภาษาที่ใช้เป็นสื่อการสอน: ภาษาที่มีการเรียนการสอนในโรงเรียน  ภาษาไทย  ภาษาอังกฤษ  ภาษาจีน  ภาษาฝรั่งเศส  ภาษาญี่ปุ่น
สี:     ชมพู - น้ำเงิน
เพลง: มาร์ชเตรียมอุดมศึกษาพัฒนาการ รัชดา
เว็บไซต์: http://www.tupr.ac.th
(กรุงเทพมหานคร)
โรงเรียนเตรียมอุดมศึกษาพัฒนาการ รัชดา เป็นโรงเรียนรัฐบาลประเภทโรงเรียนมัธยมศึกษาขนาดใหญ่พิเศษ ในสังกัดสำนักงานเขตพื้นที่การศึกษามัธยมศึกษา เขต 2 (กรุงเทพมหานคร) ตั้งอยู่ที่เลขที่  170 ถนนรัชดาภิเษก แขวงห้วยขวาง เขตห้วยขวาง กรุงเทพมหานคร เปิดสอนในระดับชั้นมัธยมศึกษาตอนต้น ถึง ระดับชั้นมัธยมศึกษาตอนปลาย แบบสหศึกษา เป็นหนึ่งใน 281 โรงเรียนมัธยมศึกษาที่สำนักงานคณะกรรมการการศึกษาขั้นพื้นฐาน จัดให้เป็นโรงเรียนที่มีอัตราการแข่งขันสูง และเป็นหนึ่งใน 40 โรงเรียนมัธยมศึกษาขนาดใหญ่พิเศษ ในเขตพื้นที่กรุงเทพมหานคร
ประวัติ

โรงเรียนเตรียมอุดมศึกษาพัฒนาการ รัชดา เดิมคือ โรงเรียนประชาราษฎร์อุปถัมภ์ ซึ่งเคยเป็นโรงเรียนระดับประถมศึกษาสังกัดจังหวัดพระนคร เปิดเมื่อวันที่ 11 สิงหาคม พ.ศ. 2504 รับนักเรียนชั้นประถมศึกษามาโดยตลอด และได้พัฒนามาเป็นลำดับ
วันที่ 1 ตุลาคม พ.ศ. 2516 ได้โอนไปสังกัดกองการประถมศึกษา กรมสามัญศึกษา กระทรวงศึกษาธิการ
วันที่ 1 ธันวาคม พ.ศ. 2517 ได้เปลี่ยนจากโรงเรียนระดับประถมศึกษาเป็นโรงเรียนระดับมัธยมศึกษา โดยความริเริ่มของอาจารย์ใหญ่ขณะนั้น คือ นายทับทิม บุญยพัชรินทร์ มีวัตถุประสงค์เพื่อช่วยเหลือนักเรียนที่ขาดแคลนทุนทรัพย์ แต่มีความสามารถที่จะเรียนให้มีโอกาสเรียนต่อในระดับชั้น มัธยมศึกษา และค่อย ๆ ยุบเลิกชั้นประถมศึกษาไปในที่สุด
วันที่ 30 เมษายน พ.ศ. 2521 ได้โอนไปสังกัดกองการมัธยมศึกษา กรมสามัญศึกษา กระทรวงศึกษาธิการ และได้ขยายเปิดชั้นมัธยมศึกษาตอนปลายในปี พ.ศ. 2522
ปี พ.ศ. 2527 เป็นปีแห่งการพัฒนาของโรงเรียนในหลาย ๆ ด้าน ทั้งด้านอาคารสถานที่ ด้านระเบียบวินัยของโรงเรียน ด้านงานวิชาการ ระบบระเบียบวินัยของข้าราชครู และด้านสภาพแวดล้อมภายในโรงเรียน จนทำให้โรงเรียนได้รับรางวัลโรงเรียนพระราชทานกระทรวงศึกษาธิการ และรางวัลโรงเรียนมัธยมศึกษาดีเด่นถึง 3 ปีซ้อน คือในปีพุทธศักราช 2527, 2528, 2529 ภายใต้การบริหารงานของ คุณหญิงพรรณี กาญจนะวสิด ผู้อำนวยการโรงเรียนในขณะนั้น
วันที่ 10 กุมภาพันธ์ พ.ศ. 2546 กระทรวงศึกษาธิการ ได้อนุมัติการเปลี่ยนชื่อจาก โรงเรียนประชาราษฎร์อุปถัมภ์ มาเป็น โรงเรียนเตรียมอุดมศึกษาพัฒนาการ รัชดา โดยการริเริ่มของ นายสมพงษ์ พลสูงเนิน ผู้อำนวยการโรงเรียน ในขณะนั้น
ตราสัญลักษณ์ประจำโรงเรียน

พระเกี้ยว หรือ จุลมงกุฎ เป็นศิราภรณ์ประดับพระเกศา หรือพระเศียรของพระราชโอรสและพระราชธิดาของพระมหากษัตริย์ และเป็นพิจิตรเรขา (สัญลักษณ์) ประจำรัชกาลของพระบาทสมเด็จพระจุลจอมเกล้าเจ้าอยู่หัว ทั้งนี้เพราะ พระนามาภิไธยของพระบาทสมเด็จพระจุลจอมเกล้าเจ้าอยู่หัว คือ "จุฬาลงกรณ์" ซึ่งแปลว่า เครื่องประดับศีรษะ หรือ จุลมงกุฎ ซึ่งมีความหมายเชื่อมโยงกับพระนามาภิไธยของพระบาทสมเด็จพระจอมเกล้าเจ้าอยู่หัว คือ "มงกุฎ" อีกทั้ง พระปรมาภิไธยในพระบาทสมเด็จพระจุลจอมเกล้าเจ้าอยู่หัว ยังมีหมายความว่า "พระจอมเกล้าน้อย" อีกด้วย
เมื่อพระนามาภิไธยเดิมและพระปรมาภิไธยเดิมของพระบาทสมเด็จพระจุลจอมเกล้าเจ้าอยู่หัว มีความหมายว่าพระเกี้ยว หรือจุลมงกุฎ จึงได้ใช้พระเกี้ยวหรือจุลมงกุฎวางบนเบาะ เป็นพิจิตรเรขาประจำรัชกาลของพระองค์
เนื่องจากโรงเรียนเตรียมอุดมศึกษาพัฒนาการ รัชดา  เป็นโรงเรียนในเครืออัษฎเตรียมพัฒน์ จึงได้รับพระบรมราชานุญาตจาก พระบาทสมเด็จพระปรมินทรมหาภูมิพลอดุลยเดช ให้ใช้ พระเกี้ยว เป็นเครื่องหมายประจำโรงเรียน
ทำเนียบผู้บริหาร

| ผู้อำนวยการโรงเรียนประชาราษฎร์อุปถัมภ์> ลำดับ | ผู้อำนวยการโรงเรียนประชาราษฎร์อุปถัมภ์> รายนามผู้อำนวยการ | ผู้อำนวยการโรงเรียนประชาราษฎร์อุปถัมภ์> วาระการดำรงตำแหน่ง | ผู้อำนวยการโรงเรียนประชาราษฎร์อุปถัมภ์> อ้างอิง | ผู้อำนวยการโรงเรียนประชาราษฎร์อุปถัมภ์>  |  |
| --- | --- | --- | --- | --- | --- |
| 1 | นายประกาศ แสงเพชร | 16 ตุลาคม พ.ศ. 2504 - 23 กันยายน พ.ศ. 2509 |  |  |  |
| 2 | นายทับทิม บุญยพัชรินทร์ | 24 กันยายน พ.ศ. 2509 - 14 มิถุนายน พ.ศ. 2519 |  |  |  |
| 3 | นายระงับ ศรีรุ่งเรือง | 19 กรกฎาคมพ.ศ. 2519 - 23 มิถุนายน พ.ศ. 2523 |  |  |  |
| 4 | นายเลิศ สดแสงจันทร์ | 23 มิถุนายน พ.ศ. 2523 - 31 พฤษภาคม พ.ศ. 2526 |  |  |  |
| 5 | คุณหญิงพรรณี กาญจนะวสิด | 1 มิถุนายน พ.ศ. 2526 - 14 พฤศจิกายน พ.ศ. 2528 |  |  |  |
| 6 | นางภิญญพร วัฒนเจริญ | 15 พฤศจิกายน พ.ศ. 2528 - 30 พฤศจิกายน พ.ศ. 2530 |  |  |  |
| 7 | นายมาโนช ปานโต | 30 พฤศจิกายน พ.ศ. 2530 - 9 มิถุนายน พ.ศ. 2531 |  |  |  |
| 8 | นายอดิศร ใสสุก | 10 มิถุนายน พ.ศ. 2531 - 18 มกราคม พ.ศ. 2534 |  |  |  |
| 9 | นายสุรินทร์ ต่อเนื่อง | 19 มกราคม พ.ศ. 2534 - 11 พฤศจิกายน พ.ศ. 2534 |  |  |  |
| 10 | นายศิริ สุงคาสิทธิ์ | 11 พฤศจิกายน พ.ศ. 2534 - 4 พฤศจิกายน พ.ศ. 2537 |  |  |  |
| 11 | นายบรรจบ เสริมทอง | 4 พฤศจิกายน พ.ศ. 2537 - 30 กันยายน พ.ศ. 2542 |  |  |  |
| 12 | นายธงชาติ วงษ์สวรรค์ | 9 ธันวาคม พ.ศ. 2542 - 31 ตุลาคม พ.ศ. 2544 |  |  |  |
| 13 | นายสมพงษ์ พลสูงเนิน | 1 พฤศจิกายน พ.ศ. 2544 - 9 กุมภาพันธ์ พ.ศ. 2546 |  |  |  |
ผู้อำนวยการโรงเรียนเตรียมอุดมศึกษาพัฒนาการ รัชดา
| ลำดับ | รายนามผู้อำนวยการ | วาระการดำรงตำแหน่ง | อ้างอิง |  |  |
| 1 | นายสมพงษ์ พลสูงเนิน | 10 กุมภาพันธ์ พ.ศ. 2546 - 24 พฤศจิกายน พ.ศ. 2549 |  |  |  |
| 2 | นายโกศล พละกลาง | 4 ธันวาคม พ.ศ. 2549 - 30 กันยายน พ.ศ. 2552 |  |  |  |
| 3 | นายนคร เดชพันธ์ | 7 มกราคม พ.ศ. 2553 - 22 สิงหาคม พ.ศ. 2555 |  |  |  |
| 4 | ดร.เลิศศิลป์ รัตนมุสิก | 24 สิงหาคม พ.ศ. 2555 – 2 พฤศจิกายน พ.ศ. 2561 |  |  |  |
| 5 | ดร.สันต์ธวัช ศรีคำแท้ | 5 พฤศจิกายน พ.ศ. 2561 - 30 กันยายน พ.ศ. 2566 |  |  |  |
| 6 | นางสาวกรรณิกา ไผทฉันท์ | 1 ตุลาคม พ.ศ. 2566 - ปัจจุบัน |  |  |  |
อาคารสถานที่ภายในโรงเรียน > อาคาร 1

เป็นอาคารเรียน 7 ชั้น มีลิฟต์ขึ้นและลงอาคารเรียน บริเวณชั้นล่างสุดของตัวอาคารเป็นห้องโถงกว้างขนาดใหญ่มีเวที เครื่องเสียง พัดลม และระบบไฟฟ้า ซึ่งปกติจะใช้สำหรับเป็นสถานที่สำหรับฝึกสอนวิชาที่เกี่ยวข้องกับพละศึกษา เช่น กีฬาเทเบิลเทนนิส  เป็นต้น นอกจากนั้นยังใช้เป็นสถานที่สำหรับการประชุมระดับของนักเรียนในบางช่วงชั้น เป็นสถานที่จัดและชมการแสดงต่าง ๆ เป็นสถานที่ทำกิจกรรมสันทนาการต่าง ๆ และเป็นสถานที่ในการจัดแสดงผลงานทางวิชาการหรือนิทรรศการต่าง ๆ ในวันสำคัญต่าง ๆ ได้อีกด้วย
นอกจากนั้นบริเวณห้องโถงยังเป็นที่ตั้งของห้องพักครูของกลุ่มสาระการเรียนรู้พลศึกษาและสุขศึกษา และที่ตั้งของร้านบริการถ่ายเอกสารของโรงเรียน ส่วนชั้นบน เป็นห้องพักครูของกลุ่มสาระการเรียนรู้ต่าง ๆ เช่น ห้องพักครูของกลุ่มสาระการเรียนรู้ภาษาต่างประเทศ, ห้องพักครูของกลุ่มสาระการเรียนรู้สังคมศึกษา ศาสนา และวัฒนธรรม, ห้องพักครูของกลุ่มสาระการเรียนรู้ศิลปะ (ทัศนศิลป์, นาฏศิลป์), ห้องพักครูของกลุ่มพัฒนาผู้เรียน (แนะแนว), ห้องศูนย์การเรียนรู้ภาษาต่างประเทศ, ห้องศูนย์การเรียนรู้ภาษาจีน, ห้องศูนย์การเรียนรู้ภาษาญี่ปุ่น, ห้องศูนย์การเรียนรู้ภาษาฝรั่งเศส, ห้องปฏิบัติการทางภาษาอื่น ๆ, ห้องคอมพิวเตอร์สำหรับนักเรียนโครงการห้องเรียนพิเศษ, ห้องจริยธรรม, ห้องสมุดเฉลิมพระเกียรติกาญจนาภิเษก (ศูนย์วิทยบริการ), ห้องศูนย์แนะแนว, ห้องพยาบาล, ห้องนาฏศิลป์, ห้องน้ำบนอาคารเรียน (มีทุกชั้น)
นอกจากนั้นบริเวณชั้น 4, 5, 6, 7 ยังเป็นห้องเรียนของนักเรียนโครงการห้องเรียนพิเศษ, ห้องเรียนของนักเรียนชั้นมัธยมศึกษาปีที่ 1 และ ห้องเรียนของนักเรียนชั้นมัธยมศึกษาปีที่ 4, 5, 6 ในบางแผนการเรียน อีกด้วย
อาคารสถานที่ภายในโรงเรียน > อาคาร 2

เป็นอาคารเรียน 4 ชั้นพิเศษ โดยชั้นล่างสุดแต่เดิมเป็นห้องโถงใช้สำหรับฝึกสอนในรายวิชาพละศึกษา ต่อมาในปี พ.ศ. 2555 ได้มีการปรับปรุงให้เป็นห้องประชุมอเนกประสงค์ มีการติดตั้งเครื่องปรับอากาศ  เครื่องฉายมัลติมีเดียโปรเจคเตอร์ LCD ระบบเครื่องเสียง และการตกแต่งภายในต่าง ๆ เพื่อให้เป็นห้องประชุมอเนกประสงค์ โดยมีการตั้งชื่อว่า “ห้องประชุมอเนกประสงค์ศูนย์เรียนรวม อาคาร 2” และย้ายสถานที่สำหรับการเรียนการสอนในรายวิชาพละศึกษามาอยู่บริเวณใต้อาคาร 1 แทน ส่วนชั้นบน เป็นห้องพักครูของกลุ่มสาระการเรียนรู้คณิตศาสตร์, ห้องศูนย์อัจฉริยะคณิตศาสตร์, ห้องน้ำบนอาคารเรียน (มีทุกชั้น) นอกจากนั้นบริเวณชั้น 2, 3, 4 ยังเป็นห้องเรียนของนักเรียนชั้นมัธยมศึกษาปีที่ 2
อาคารสถานที่ภายในโรงเรียน > อาคาร 3

เป็นอาคารเรียน 4 ชั้นพิเศษ โดยชั้นล่างสุดเป็นห้องของกลุ่มบริหารงานต่าง ๆ ของโรงเรียน เช่น ห้องกลุ่มบริหารงานวิชาการ, ห้องกลุ่มบริหารงานงบประมาณ, ห้องรองผู้อำนวยการโรงเรียน (กลุ่มบริหารงานวิชาการ, กลุ่มบริหารงานงบประมาณ, กลุ่มบริหารงานทั่วไป), ห้องวิจัยและประเมินผลการศึกษา, ห้องงานนโยบายและแผน, ห้องทะเบียนและวัดผล, ห้องโรเนียว, ห้องกลุ่มบริหารงานทั่วไป, ห้องสำนักงานผู้อำนวยการโรงเรียน, ห้องประชุมสมาคมผู้ปกครองและครู, ห้องสำนักงานโครงการห้องเรียนพิเศษ และห้องประชุมรัชดา (ห้องประชุมเล็ก) ส่วนชั้นบน เป็นห้องพักครูของกลุ่มสาระการเรียนรู้การงานอาชีพและเทคโนโลยี (คอมพิวเตอร์, โสตทัศนศึกษา), ห้องคอมพิวเตอร์, ห้องเรียนดิจิตอล, ห้องพักครูของกลุ่มสาระการเรียนรู้ภาษาไทย, ห้องพักครูของกลุ่มสาระการเรียนรู้สังคมศึกษา ศาสนาและวัฒนธรรม, ห้องศูนย์อัจฉริยะภาษาไทย, ห้องศูนย์อัจฉริยะสังคมศึกษา ศาสนาและวัฒนธรรม, ห้องน้ำบนอาคารเรียน (มีทุกชั้น) และบริเวณชั้น 3, 4 ยังเป็นห้องเรียนของนักเรียนชั้นมัธยมศึกษาปีที่ 3 และห้องเรียนของนักเรียนชั้นมัธยมศึกษาปีที่ 4, 5, 6 ในบางแผนการเรียน
อาคารสถานที่ภายในโรงเรียน > อาคาร 4 (ตึกวิทยาศาสตร์)

เป็นอาคารเรียน 4 ชั้น โดยชั้นล่างสุดเป็นห้องของกลุ่มสาระการเรียนรู้การงานอาชีพและเทคโนโลยี เช่น ห้องคหกรรม, ห้องงานประดิษฐ์, ห้องธุรกิจ, ห้องงานบ้าน, ห้องศูนย์สาระการเรียนรู้การงานอาชีพและเทคโนโลยี และห้องพักครูของกลุ่มสาระการเรียนรู้การงานอาชีพและเทคโนโลยี (ธุรกิจ, อุตสาหกรรม, เกษตร) ส่วนชั้นบน เป็นห้องพักครูของกลุ่มสาระการเรียนรู้วิทยาศาสตร์, ห้องศูนย์อัจฉริยะวิทยาศาสตร์, ห้องศูนย์การเรียนรู้พลังงานและสิ่งแวดล้อม, ห้องอัจฉริยะทางวิทยาศาสตร์, ห้องทดลองและปฏิบัติการทางวิทยาศาสตร์พื้นฐาน, ห้องทดลองและปฏิบัติการทางฟิสิกส์, ห้องทดลองและปฏิบัติการทางเคมี, ห้องทดลองและปฏิบัติการทางชีววิทยา, ห้องน้ำบนอาคารเรียน (มีทุกชั้น) และเป็นห้องเรียนของนักเรียนชั้นมัธยมศึกษาตอนปลาย แผนการเรียนวิทยาศาสตร์ – คณิตศาสตร์ ทั้ง 3 ชั้นเรียน คือ ห้องเรียนของนักเรียนแผนการเรียนวิทยาศาสตร์ – คณิตศาสตร์  ชั้นมัธยมศึกษาปีที่ 4, 5 และ 6 อีกทั้งยังเป็นห้องเรียนของนักเรียนชั้นมัธยมศึกษาตอนปลาย ในบางแผนการเรียน นอกจากนั้นบริเวณชั้นบนของตัวอาคารเรียนยังมีรูปปั้นของนักวิทยาศาสตร์ที่มีชื่อเสียงทั้งไทยและต่างประเทศ ประดับอยู่ตามแนวทางเดินและตามแนวบันไดทางขึ้น-ลง ของตัวอาคารเรียนอีกด้วย
อาคารสถานที่ภายในโรงเรียน > อาคาร 5 (อาคารโรงฝึกงาน)

เป็นอาคารเรียน 3 ชั้นพิเศษ โดยชั้นล่างสุดเป็นห้องของกลุ่มสาระการเรียนรู้การงานอาชีพและเทคโนโลยี  เช่น ห้องเกษตร, ห้องอุตสาหกรรม เป็นต้น ส่วนชั้นบน เป็นห้องของกลุ่มสาระการเรียนรู้ศิลปะ เช่น ห้องดนตรีไทย, ห้องดนตรีสากล, ห้องทัศนศิลป์, ห้องลีลาศ
อาคารสถานที่ภายในโรงเรียน > อาคารประชาสัมพันธ์-ห้องเกียรติยศ

เป็นอาคารชั้นเดียว ตั้งอยู่บริเวณด้านหน้าสุดของโรงเรียน แบ่งเป็น 3 ห้อง ห้องแรกเป็นห้องเกียรติยศของโรงเรียนเตรียมอุดมศึกษาพัฒนาการ รัชดา ภายในเป็นที่ประดิษฐานพระบรมรูปพระบาทสมเด็จพระจุลจอมเกล้าเจ้าอยู่หัว และพระเกี้ยว ประจำโรงเรียนเตรียมอุดมศึกษาพัฒนาการ รัชดา นอกจากนั้นยังมีเหรียญรางวัลและถ้วยรางวัล พระราชทานต่าง ๆ เก็บรักษาอยู่ ณ ภายในห้องเกียรติยศนี้ด้วย ห้องที่ 2 เป็นห้องประชาสัมพันธ์ของโรงเรียนเตรียมอุดมศึกษาพัฒนาการ รัชดา และห้องที่ 3 เป็นห้องของกลุ่มบริหารงานบุคคล (ห้องปกครอง) และห้องรองผู้อำนวยการโรงเรียนกลุ่มบริหารงานบุคคล
อาคารสถานที่ภายในโรงเรียน > อาคารหอประชุมโรงเรียน-โรงอาหาร

เป็นอาคาร 2 ชั้น ชั้นล่าง เป็นห้องโถงกว้างขนาดใหญ่ มีการต่อเติมเพื่อให้รองรับคนได้มากขึ้น ใช้เป็นโรงอาหารของโรงเรียน ภายในประกอบด้วย ร้านค้าสวัสดิการของโรงเรียน, ร้านขายอาหาร, เครื่องเสียง, โทรทัศน์สีจอแบน LCD, พัดลม, ห้องล้างจาน, เครื่องล้างจาน และเครื่องอบจานอัตโนมัติ และห้องรับประทานอาหารของคณะครูและบุคลากรทางการศึกษาของโรงเรียน ปี พ.ศ. 2559 เพื่อเป็นการลดความแอดอัดในการใช้โรงอาหารของโรงเรียน ทางโรงเรียนจึงได้มีการปรับปรุง ต่อเติมและขยายโรงอาหารออกไปยังบริเวณพื้นที่ด้านข้างเพิ่มเติมอีก รวมทั้งมีการต่อเติมและตกแต่งภายในเพิ่มเติม เพื่อให้มีความสวยงาม สะอาด และเป็นระเบียบเรียบร้อยมากยิ่งขึ้น และได้มีการติดตั้งตาข่ายเหล็กถาวรขึ้น เพื่อล้อมรอบโรงอาหารทั้ง 4 ด้าน ส่วนชั้นบนเป็นหอประชุมขนาดใหญ่ของโรงเรียน ภายในติดตั้งเครื่องปรับอากาศระบบท่อ, เวที, เครื่องฉายมัลติมีเดียโปรเจคเตอร์ LCD, ระบบเครื่องเสียง, โทรทัศน์สีจอแบน LCD และบริเวณด้านหลังของหอประชุมยังมีห้องน้ำ จำนวน 2 ห้อง สำหรับอำนวยความสะดวกให้แก่ผู้ที่เข้าร่วมประชุม โดยที่ผู้เข้าร่วมประชุมไม่จำเป็นที่จะต้องเดินลงบันไดมาด้านล่างเพื่อเข้าห้องน้ำ
อาคารสถานที่ภายในโรงเรียน > ห้องสำนักงานธนาคารโรงเรียนเตรียมอุดมศึกษาพัฒนาการ รัชดา

เป็นอาคารที่ได้รับการปรับปรุงขึ้นมาใหม่ เมื่อปี พ.ศ. 2556 เพื่อสำหรับใช้เป็นอาคารสำนักงานธนาคารโรงเรียนเตรียมอุดมศึกษาพัฒนาการ รัชดา  ซึ่งเป็นส่วนต่อเติมออกมาจากอาคาร 1 แต่เดิมอาคารนี้เป็นที่ตั้งของร้านบริการถ่ายเอกสารของโรงเรียน ต่อมาเมื่อมีความต้องการที่จะใช้เป็นอาคารสำนักงานธนาคารโรงเรียนจึงได้มีการย้ายร้านบริการถ่ายเอกสารไปอยู่สถานที่อื่นแทนและได้มีการขยายต่อเติมและปรับปรุงขึ้นมาใหม่ เพื่อใช้เป็นอาคารสำนักงานธนาคารโรงเรียน
อาคารสถานที่ภายในโรงเรียน > T.U.P.R. Coffee

เป็นอาคารชั้นเดียวที่ได้รับการก่อสร้างขึ้นมาใหม่ เมื่อปี พ.ศ. 2560 อยู่บริเวณด้านหน้าของอาคาร 5  เพื่อใช้สำหรับเป็นคาเฟ่ เพื่อบริการเครื่องดื่ม ประเภทกาแฟ น้ำปั่น และเครื่องดื่มอื่น ๆ รวมทั้งเบเกอรี่ เพิ่มเติมในการบริการให้แก่นักเรียน คณะครูและบุคลากรของโรงเรียนเตรียมอุดมศึกษาพัฒนาการ รัชดา รวมทั้งผู้ปกครองนักเรียน
อาคารสถานที่ภายในโรงเรียน > สนามอเนกประสงค์

เป็นลานขนาดใหญ่ อยู่บริเวณกลางโรงเรียน ใช้เป็นสถานที่เข้าแถวของนักเรียน และเป็นสถานที่ในการเรียนวิชาพละศึกษาและใช้ทำกิจกรรมต่าง ๆ ของโรงเรียน ภายในสนามกีฬาอเนกประสงค์ ประกอบไปด้วยสนามย่อย 3 สนาม คือ สนามฟุตซอล 1 สนาม, สนามสนามวอลเลย์บอล 1 สนาม และสนามตะกร้อ 2 สนาม เรียงต่อกัน แต่เดิมสนามกีฬาอเนกประสงค์ เป็นสนามที่มีลักษณะโล่ง และบริเวณโดยรอบสนามมีการใช้ตาข่ายล้อมสนามทั้ง 2 ด้านสำหรับป้องกันลูกบอลกระเด็นออกนอกสนามและกระเด็นถูกรถยนต์ หรือ บุคคลที่เดินไปมา ต่อมาเมื่อปี พ.ศ. 2551 ได้มีการสร้างหลังคาโดมขึ้น และเมื่อปี พ.ศ. 2556 ได้มีการสร้างตาข่ายเหล็กเป็นการถาวรขึ้น เพื่อล้อมรอบสนาม ทั้ง 2 ด้าน คือบริเวณด้านที่ติดกับถนนภายในโรงเรียน และบริเวณที่ติดกับโดมทางเดินเชื่อมต่อระหว่างอาคาร 1 และ อาคาร 3 เพื่อป้องกันลูกบอลกระเด็นออกนอกสนามและกระเด็นถูกรถยนต์หรือ บุคคลที่เดินไปมาเป็นการถาวร
อาคารสถานที่ภายในโรงเรียน > สนามบาสเกตบอล

เป็นสนามที่มีที่ตั้งอยู่บริเวณด้านหน้าของอาคารหอประชุมโรงเรียนเตรียมอุดมศึกษาพัฒนาการ รัชดา แต่เดิมสนามบาสเกตบอล เป็นสนามโล่ง ต่อมาเมื่อปี พ.ศ. 2556 ได้มีการสร้างหลังคาโดมขึ้น เพื่อป้องกันแสงแดดและฝนในขณะที่มีการฝึกสอนวิชาบาสเกตบอล และได้มีการสร้างตาข่ายเหล็กเป็นการถาวรขึ้นล้อมรอบ ทั้ง 2 ด้าน
อาคารสถานที่ภายในโรงเรียน > แฟลตพักภารโรง

เป็นอาคาร 2 ชั้น จำนวน 2 หลัง เรียงต่อกัน มีทั้งหมด 18 ห้อง ตั้งอยู่บริเวณด้านหลังของโรงเรียน  เป็นห้องพักสำหรับลูกจ้างประจำ-ลูกจ้างชั่วคราวของโรงเรียน และบางห้องถูกจัดให้เป็นห้องพักสำหรับนักเรียนโครงการแลกเปลี่ยนที่เรียนของโรงเรียนในเครือเตรียมอุดมศึกษาพัฒนาการ
อาคารสถานที่ภายในโรงเรียน > บ้านพักครู

เป็นบ้านพัก 2 หลัง ใช้เป็นบ้านพักของคณะครูบางท่านของโรงเรียนเตรียมอุดมศึกษาพัฒนาการ รัชดา